Komission asetus (EY) N:o 82/96, annettu 22 päivänä tammikuuta 1996, maito- ja maitotuotealan lisämaksun soveltamista koskevista yksityiskohtaisista säännöistä annetun asetuksen (ETY) N:o 536/93 muuttamisesta



Virallinen lehti nro L 017 , 23/01/1996 s. 0001 - 0002



KOMISSION ASETUS (EY) N:o 82/96, annettu 22 päivänä tammikuuta 1996, maito- ja maitotuotealan lisämaksun soveltamista koskevista yksityiskohtaisista säännöistä annetun asetuksen (ETY) N:o 536/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92 (1), sellaisena kuin se on viimeksi muutettuna asetuksella (EY) N:o 1552/95 (2), ja erityisesti sen 11 artiklan, sekä katsoo, että komission asetuksen (ETY) N:o 536/93 (3), sellaisena kuin se on viimeksi muutettuna asetuksella (EY) N:o 470/94 (4), liitteessä vahvistetaan vuosittaisen kyselylomakkeen malli lisämaksujärjestelmän soveltamiseksi; asetuksen 8 artiklan neljännessä luetelmakohdassa vahvistetaan joka vuoden syyskuun 1 päivä jäsenvaltioiden asianmukaisesti täyttämän kyselylomakkeen komissiolle tiedoksi antamisen päiväksi; saatu kokemus on osoittanut, että kyselylomakkeen vastausten säännöllinen ajan tasalle saattaminen on tarpeen tämän järjestelmän paremmaksi hallinnoimiseksi ja lisäksi on hyödyllistä selkeyttää useita kyselylomakkeen kohtia ja alakohtia, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 536/93 seuraavasti: 1. Lisätään 8 artiklan neljänteen luetelmakohtaan alakohta seuraavasti: "Jos tietoja muutetaan erityisesti 7 artiklassa säädettyjen tarkastusten perusteella, ajan tasalle saattamisesta on ilmoitettava komissiolle ennen kunkin vuoden 1 päivää joulukuuta, 1 päivää maaliskuuta ja 1 päivää heinäkuuta." 2. Korvataan liite tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 405, 31.12.1992, s. 1 (2) EYVL N:o L 148, 30.6.1995, s. 43 (3) EYVL N:o L 57, 10.3.1993, s. 12 (4) EYVL N:o L 59, 3.3.1994, s. 5 LIITE Vuosittainen kyselylomake asetuksessa (ETY) N:o 3950/92 perustetun lisämaksujärjestelmän soveltamisesta maitoalalla >KAAVION ALKU> SOVELTAMISAJANJAKSO: JÄSENVALTIO: 1 Toimitukset 1.1 Ostajien lukumäärä josta ostajaryhmittymiä 1.2 Myönnettyjen tilakohtaisten toimitusten viitemäärät (tonnia) ennen 1.4 alakohdassa ilmoitettujen määrien huomioon ottamista 1.3 Tuottajien lukumäärä joista tuottajia, joilla on käytettävissä myös suoramyynnin viitemäärä 1.4 Asetuksen (ETY) N:o 3950/92 4 artiklan 2 kohdan soveltamista koskevien haettujen viitemäärien väliaikaisten muuntamisien lukumäärä - toimitukset suoramyyntiin ja kyseessä olevat määrät (tonnia) - suoramyynti toimituksina ja kyseessä olevat määrät (tonnia) 1.5 Rasvapitoisuuden ominainen keskiarvo (g/kg) 1.6 Maidon ja maitomäärää vastaavien tuotteiden toimitusmäärät (tonnia) joista maitotuotteita maitomäärää vastaavina tuotteina (tonnia) 1.7 Toimitusten rasvapitoisuuden todellinen keskiarvo (g/kg) 1.8 Toimitusten mukauttaminen edustavaan rasvapitoisuuteen (tonnia) 1.9 Ennen 31 päivää joulukuuta merkittyjen viitemäärien väliaikaisten siirtojen lukumäärä (tonnia) ja kyseessä olevat määrät (tonnia) 1.10 Ennen mahdollista uudelleen jakamista käyttämättömät viitemäärät (tonnia) 1.11 Sellaisten tuottajien lukumäärä luokittain, jotka ovat voineet käyttää hyväkseen asetuksen (ETY) N:o 3950/92 2 artiklan 4 kohdan soveltamista uudelleen jaetut summat tuottajaluokittain (kansallista valuuttaa) asetuksen (ETY) N:o 3950/92 8 artiklan ensimmäisessä alakohdassa tarkoitettujen toimenpiteiden rahoittamiseen käytetyt summat (kansallista valuuttaa) 2 Suoramyynti 2.1 Myönnetyt tilakohtaiset suoramyynnin viitemäärät (tonnia) ennen 1.4 alakohdassa ilmoitettujen määrien huomioon ottamista 2.2 Tuottajien lukumäärä 2.3 Maidon ja maitomäärää vastaavien tuotteiden suoramyynnin määrä (tonnia) josta maitomäärää vastaavina tuotteina (tonnia) josta - kermaa ja voita - juustoa - jogurttia - muita 2.4 Ennen mahdollista uudelleen jakamista käyttämättömät viitemäärät (tonnia) 2.5 Asetuksen (ETY) N:o 3950/92 8 artiklan ensimmäisessä luetelmakohdassa tarkoitettujen toimenpiteiden rahoittamiseen käytetyn perityn lisämaksun suuruus (kansallista valuuttaa) >KAAVION LOOPU>